Un restaurant din Brașov livrează gratuit mâncare caldă celor care sunt în autoizolare din cauza COVID-19 și nu au la cine apela pentru ajutor
Un restaurant din Brașov vine în sprijinul persoanelor aflate în autoizolare la domiciliu din cauza COVID-19. Astfel, pentru persoanele care nu pot beneficia de o masă caldă sau care nu au la cine apela pentru ajutor în acest sens, Restaurantul Casa Brașoveană își oferă disponibilitatea de a le livra un prânz cald gratuit. Acesta este format din felul principal (ciorbă sau supă), felul doi și o prăjitură de casă realizată de Cofetaria Herr Strudel.

„Dacă aveți nevoie de ajutor sau știți pe cineva care are nevoie, vă rugăm să ne scrieți în privat pe Facebook sau să sunați la 0728.200.696 sau 0732.383.246, iar noi vom veni în întâmpinarea dumnevoastră cu un prânz cald și o vorbă bună”, au precizat reprezentanții restaurantului.

Casa Brașoveană este o afacere de familie, care a luat ființă acum mai bine de 10 ani la Brașov, în cartierul Triaj. Este un restaurant cu specific românesc, unde atât mâncarea, cât și arhitectura îi fac pe cei care îi trec pragul să se simtă ca în casa unui român.  
[('Narațiuni legate de sănătate', 39), ('Știre reală', 442), ('Criticarea restricțiilor', 146), ('Satiră', 317), ('Minimizarea impactului COVID-19', 90), ('Teorii ale conspirației', 239), ('Acuzații de autoritarism și distopie', 185), ('Criticarea actorilor naționali și internaționali', 178), ('Narațiuni legate de vaccinare', 370), ('Geo-politică', 75)]